ทองปิดพุ่ง 13 ดอลล์
สัญญาทองคำตลาดนิวยอร์กปิดพุ่งขึ้น13 ดอลล์ หลังสหรัฐเลี่ยงหน้าผาการคลัง
3 ม.ค. 2556

สัญญาทองคำตลาดนิวยอร์กปิดพุ่งขึ้น13 ดอลล์ หลังสหรัฐเลี่ยงหน้าผาการคลัง 
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 13 ดอลลาร์ หรือ 0.78% ปิดที่ 1,688.8 ดอลลาร์/ออนซ์ หลังจากเคลื่อนตัวในช่วง 1670.90 - 1695.40 ดอลลาร์
สัญญาทองคำพุ่งขึ้นหลังจากสภาผู้แทนราษฎรสหรัฐ มีมติด้วยคะแนนเสียง 257 ต่อ 167 ผ่านร่างกฎหมายเพื่อหลีกเลี่ยงภาวะหน้าผาการคลังเมื่อวานนี้ตามเวลาไทย ซึ่งร่างกฎหมายดังกล่าวจะป้องกันไม่ให้มีการปรับขึ้นภาษีเงินได้ส่วนบุคคลที่มีรายได้ต่ำกว่า 400,000 ดอลลาร์ และครัวเรือนที่มีรายได้ไม่เกิน 450,000 ดอลลาร์ อีกทั้งยังขยายระยะเวลาการให้สวัสดิการแก่ผู้ว่างงานในระยะยาว